**Opis predmetu zákazky**

**Pomocné čistiace služby a zváračské práce počas odstávky a prevádzky technológie ZEVO**

**Časť 1 Pomocné čistiace a montážne služby počas odstávky a počas havarijného stavu technológie ZEVO**

Čistiace služby budú realizované na technológiách kotlov K1 a K2 vo vnútorných aj vonkajších priestoroch, v kotolni ZEVO a taktiež na priľahlých strojno-technologických zariadeniach ZEVO. Pri cenových kalkuláciách treba zohľadniť nutnosť prác v stiesnenom vnútornom priestore kotlov a zvýšenú prašnosť, dodržiavanie harmonogramu. Taktiež treba zohľadniť súčasné práce iných firiem v jednom priestore tzv. združenú montáž.

1. **Pomocné čistiace a montážne služby počas odstávky**

Termín odstávky: 26.5. – 28.6.2024

Rozsah prác:

* Vyčistenie roštovísk po pieskovaní, vynosenie piesku do zásobníka škvary /bod č.2 Výkaz výmer/
* Asistencia pracovníkom Údržby ZEVO pri rozoberaní roštoviska /bod č.1 Výkaz výmer/
* Vynášanie roštníc z roštovísk kotlov a následné stohovanie na palety (váha roštnice je cca 25 – 35 kg) /bod č.1 Výkaz výmer/
* Transport roštníc paletovými vozíkmi v rámci kotolne ZEVO /bod č.3 Výkaz výmer/
* Manuálne čistenie odškvarovačov kotlov od nánosu usadenín (mechanické čistenie pomocou lopát, škrabadiel) /bod č.4 Výkaz výmer/
* Manuálne nakladanie škvary a popolčeka do pristavených kontajnerov a tiež transport škvary pomocou fúrikov do zásobníka škvary /bod č.8 Výkaz výmer/
* Prekladanie roštníc na palety za asistencie pracovníkov Údržby ZEVO /bod č.1, 3, 6 Výkaz výmer/
* Transport roštníc z dielne ZEVO paletovými vozíkmi alt. motorovým vysokozdvižným vozíkom pred kotle K1, K2 /bod č.3 Výkaz výmer/
* Vynosenie roštníc do kotlov na roštoviská a asistencia pracovníkom údržby ZEVO pri ich opätovnom uložení do roštov /bod č.1 Výkaz výmer/
* Čistiace práce v kotolni na zabezpečenie dodržania potrieb BOZP počas odstávky (zametanie, odstraňovanie sklenenej vaty z demontáží izolácii, udržiavanie poriadku v kotolni...) /bod č.8, 9 Výkaz výmer/
* Asistencia pracovníkom údržby ZEVO pri čistení zvodiek kotla od nánosov popolčeka /bod č.5 Výkaz výmer/
* Čistenie dopravníkov popolčeka a škvary /bod č.5 Výkaz výmer/

Požiadavky na kvalifikáciu pracovníkov:

* Fyzicky zdatní pracovníci, zvyknutí pracovať v stiesnených priestoroch pri možnej zvýšenej prašnosti
* Areál roštovísk je priestor kde je nutné pracovať so zvýšenou opatrnosťou pri dodržaní všetkých potrebných BOZP a OOPP predpisov
* Ide hlavne o pomerne fyzicky náročnú prácu, ďalej prácu s ručným náradím ako lopaty, fúriky, sekáče, metly, transport pomocou paletových vozíkov
* Pri transporte pomocou VZV sa požaduje aby osoba obsluhujúca vozík mal platný preukaz na obsluhu motorového vysokozdvižného vozíka.

Požiadavky na vybavenie pracovníkov:

* Potrebné OOPP ako ochrannú prilbu, pracovné rukavice, pevnú obuv, pracovné oblečenie s reflexnými prvkami (alebo reflexnú vestu) a respirátory zabezpečí Zhotoviteľ
* Pracovné nástroje ako lopaty, fúriky, sekáče, metly zabezpečí Zhotoviteľ
* Potrebné pracovné náradie ako AKU uťahováky, karbobrúsky, vidlicové kľúče, kliešte a iné zabezpečí Zhotoviteľ
* Zhotoviteľ si na vlastné náklady privezie kontajner na bezpečné odloženie svojho pracovného náradia, Obstarávateľ mu poskytne miesto na jeho bezplatné zloženie v areáli ZEVO

Požiadavky na pracovnú dobu:

* Denne počas doby trvania odstávky podľa potrieb ZEVO, maximálne však od 6:00 do 18:00, v prípade potreby aj počas víkendov a sviatkov.
* Rozsah a termíny výkonu prác dodá Obstarávateľ Zhotoviteľovi 15 dní pred začiatkom odstávky. OLO a.s. si vyhradzuje právo na úpravu harmonogramu podľa aktuálnych odstávkových potrieb.
* Upresnenie časového rozsahu služby pomocných čistiacich prác a potrebného počtu pracovníkov na daný deň bude prebiehať na dennej báze telefonickým kontaktom medzi oboma stranami, prípadne na rannej porade počas odstávky, kde sa určí rozsah prác na nasledujúci deň.
* Poskytnutie výkonu pomocných čistiacich a montážnych služieb je obmedzené maximálnym množstvom rozsahu práce (človekohodín) uvedeným vo výkaz výmer.

Iné požiadavky:

* Do jednotkovej ceny služby pomocných čistiacich prác si Zhotoviteľ zahrnie: dopravu pracovníkov na miesto výkonu práce (ZEVO Bratislava) v odhadovanom počte 30 príjazdov a 30 odjazdov, taktiež ich vybavenie OOPP, nástrojové vybavenie vrátane všetkých súvisiacich nákladov potrebných na poskytnutie služby
* Zhotoviteľ je povinný viesť stavebný denník so zapisovaním minimálne: prevzatie staveniska, počet pracovníkov na stavbe v ten ktorý deň v počte hodín od – do, vykonané práce v ten ktorý deň. Denník sa podpisuje počas odstávky na dennej báze na rannej porade

Protiplnenia Obstarávateľa:

* Poskytnutie elektriny, pitnej vody, paletových vozíkov, VZV
* Poskytnutie sociálnych a sprchových kontajnerov

1. **Pomocné čistiace a montážne služby počas havarijného stavu technológie ZEVO**

Tieto služby budú vykonávané v prípade havarijného stavu technológie ZEVO. Spadajú do poodstávkových prác a nemôžu sa zamieňať ani zlučovať s odstávkovými prácami. Zhotoviteľ bude vyzvaný na poskytnutie služby telefonicky a mailom.

Rozsah prác: viď Príloha č. 2a\_Cenova ponuka

1. *Pomocné práce pri demontáži a spätnej montáži roštníc v kotloch K1, K2*

V prípade nutnosti odstavenia kotla pri poruche roštov , pomoc údržbe ZEVO pri rozoberaní a spätnom zložení roštoviska.

1. *Čistenie a spriechodnenie upchatých odškvarovačov kotlov K1, K2*

Pri zaseknutí odškvarovača je nutné jeho urýchlené spriechodnenie. Tieto práce vykonáva Údržba ZEVO, v prípade nutnosti urýchlenie odstránenie havarijného stavu vypomôže Zhotoviteľ. Pracovníci Zhotoviteľa budú vopred preškolení z interného Bezpečného pracovného postupu na spriechodnenie odškvarovača.

1. *Čistenie zvodiek kotlov K1, K2:*

V prípade neprimeraného zanesenia zvodiek kotlov Zhotoviteľ zabezpečí čistenie od nánosov kotlového popola v spolupráci s údržbou ZEVO.

1. *Pomocné a čistiace práce na technológii čistenia spalín - spriechodnenie upchatých komôr filtrov*

V prípade nutnosti odstavenia kotla a vyčistenia zvodiek textilných filtrov od nánosov popolčeka musí Zhotoviteľ zabezpečiť pracovníkov na spriechodnenie upchatých zvodiek v spolupráci s údržbou ZEVO. Táto práca je mimoriadne náročná vzhľadom na zdravotnú nebezpečnosť popolčeka a možnú zvýšenú teplotu v zvodkách textilných filtrov. Platí maximálne dodržovanie BOZP, povinnosť nosiť OOPP, častejšie prestávky pracovníkov.

1. *Pomocné a čistiace práce na technológii čistenia spalín - spriechodnenie upchatých redlerových dopravníkov*

V prípade nutnosti vyčistenia, spriechodnenia zasypaných dopravníkov pod textilnými filtrami, dopravníkov spod Absorbérov 1 a 2, dopravníkov do sila nebezpečného odpadu musí Zhotoviteľ zabezpečiť pracovníkov na urýchlené čistenie v spolupráci s údržbou ZEVO.

1. *Pomocné čistiace a mechanické práce na žeriavoch a v zásobníku odpadu*

Sú to práce na oprave či vyslobodzovaní zaseknutého – vzpriečeného drapáku v násypke odpadu či priamo v zásobníku odpadu, čistiace práce na plošine v zásobníku. Práce podliehajú prísnemu BOZP, pracovníci Zhotoviteľa budú vopred preškolení z interných Bezpečnostných pracovných postupov.

1. *Pomocné montážne práce pri výmene prevodoviek LUKO*

Sú to výpomocné mechanické práce pri demontáži starej a opätovnej montáži zgenerálkovanej prevodovky FLENDER na chladiacich vežiach v areáli ZEVO.

1. *Iné nepredvídané čistiace a montážne práce*

Iné čistiace a pomocné mechanické činnosti na technológii ZEVO či už v kotolni alebo areáli ZEVO.

Tieto činnosti sú rozdelené z hľadiska časovej dôležitosti na dva termíny nástupu na výkon prác:

(viď Príloha č. 2a\_ Cenova ponuka Cast 1)

Žlté podfarbenie rozsahu služby – Zhotoviteľ zabezpečí nástup na práce potrebného počtu pracovníkov do 10 hodín od oznámenia poruchy

Zelené podfarbenie rozsahu služby – Zhotoviteľ zabezpečí nástup na práce potrebného počtu pracovníkov do 3 hodín od oznámenia poruchy

Obstarávateľ trvá na presnom dodržaní termínov nástupu na práce. Za oznámenie poruchy a počtu potrebného pracovníkov sa považuje telefonický a aj mailový kontakt poverenou osobou Obstarávateľa s poverenou osobou Zhotoviteľa, následne mailové potvrdenie.

Požiadavky na vybavenie pracovníkov:

* Potrebné OOPP ako ochrannú prilbu, pracovné rukavice, pevnú obuv, pracovné oblečenie s reflexnými prvkami (alebo reflexnú vestu) a respirátory zabezpečí Zhotoviteľ
* Pracovné nástroje ako lopaty, fúriky, sekáče, metly zabezpečí Zhotoviteľ
* Potrebné pracovné náradie ako AKU uťahováky, karbobrúsky, vidlicové kľúče, kliešte a iné zabezpečí Zhotoviteľ
* Zhotoviteľ si zabezpečí všetky iné potrebné pracovné nástroje a materiály na výkon nacenených prác

Požiadavky na pracovnú dobu:

* Obstarávateľ môže požadovať pracovnú dobu v prípade potreby od nástupu Zhotoviteľa na práce až do odstránenia havarijného stavu (poruchy). Zhotoviteľ zabezpečí striedanie pracovníkov v takom móde aby neporušoval zákonník práce.
* Obstarávateľ požaduje v prípade potreby zabezpečenie pracovníkov kedykoľvek počas roka (rozumej 365 dní v roku).